

**ประกาศองค์การบริหารส่วนตำบลนาสี**

**เรื่อง ระเบียบว่าด้วยหลักเกณฑ์การให้ประชาชนเข้ารับฟังการประชุมและการปรึกษา**

**ของสภาองค์การบริหารส่วนตำบลนาสี พ.ศ. 2563**

………………………………………………………

#  ด้วยสภาองค์การบริหารส่วนตำบลนาสี ได้กำหนดระเบียบว่าด้วยหลักเกณฑ์และวิธีการสำหรับให้ประชาชนเข้าฟังการประชุมและการปรึกษาของสภาองค์การบริหารส่วนตำบลนาสี พ.ศ.2563เพื่อให้ประชาชนที่สนใจการประชุมสภาองค์การบริหารส่วนตำบลนาสี ได้มีโอกาสเข้ารับฟังการประชุมสภาและปฏิบัติตนได้อย่างถูกต้อง รายละเอียดปรากฎตามระเบียบว่าด้วยหลักเกณฑ์และวิธีการสำหรับให้ประชาชนเข้าฟังการประชุมและการปรึกษาของสภาองค์การบริหารส่วนตำบลนาสี พ.ศ.2563 แนบท้ายประกาศนี้

 จึงประกาศมาเพื่อทราบโดยทั่วกัน

 ประกาศ ณ วันที่ 25 เดือน พฤศจิกายน พ.ศ. ๒๕63

 ลงชื่อ สมชาย ศรีพุทธา

 (นายสมชาย ศรีพุทธา)

 ประธานสภาองค์การบริหารส่วนตำบลนาสี

**ระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหาร**

**ส่วนตำบลนาสี**

โดยที่เป็นการสมควรให้การรักษาระเบียบ และความสงบเรียบร้อยที่ประชุมสภาองค์การบริหารส่วนตำบลนาสี สำหรับประชาชนเข้าฟังการประชุมและการปรึกษาของสภาองค์การบริหารส่วนตำบลนาสี เป็นไปด้วยความเรียบร้อย

ด้วยสภาองค์การบริหารส่วนตำบลนาสี ได้พิจารณาในการประชุมสมัย...ครั้งที่...เมื่อวันที่...กำหนดระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลนาสี เพื่อให้เป็นไปตามข้อ 117 วรรคสี่ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 โดยวางระเบียบไว้ดังนี้

 **ข้อ 1** ผู้ประสงค์จะเข้าฟังการประชุมต้องทำหนังสือขออนุญาตเข้าฟังการประชุม และลงลายมือชื่อผู้ขอเข้าฟังการประชุมยื่นต่อประธานสภาองค์การบริหารส่วนตำบลนาสี เพื่อพิจารณาอนุญาตโดยยื่นล่วงหน้าก่อนวันประชุมสภาองค์การบริหารส่วนตำบลไม่น้อยกว่า 1 วัน เมื่อประธานสภาอนุญาตแล้วให้ผู้ประสงค์เข้าฟังการประชุมนั้นเข้าฟังการประชุมได้

 กรณีที่มีผู้ขอเข้าฟังการประชุมเป็นหมู่คณะอาจให้ผู้แทนของหมู่คณะนั้นเป็นผู้ขออนุญาตก็ได้ ทั้งนี้ต้องระบุถึงจำนวนและรายชื่อผู้ที่จะเข้าฟังการประชุมด้วย

 กรณีที่ประชาชนยื่นความประสงค์ขอเข้าฟังการประชุมจำนวนมากและไม่สามารถจัดให้ประชาชนเข้ารับฟังการประชุมได้ทั้งหมด ให้ประธานสภาองค์การบริหารส่วนตำบลนาสี พิจารณาอนุญาตให้บุคคลหรือคณะบุคคลเข้าฟังการประชุมตามที่เห็นสมควรหรืออาจจัดให้ประชาชนรับฟังการประชุมภายนอกห้องประชุมหรือในบริเวณใกล้เคียงโดยแจ้งให้ผู้ประสงค์เข้ารับการประชุมทราบ

 **ข้อ 2** ผู้เข้าฟังการประชุมต้องปฏิบัติ ดังนี้

 (1) แต่งกายสุภาพเรียบร้อย

 (2) นั่งหรืออยู่ประจำในที่ที่จัดไว้สำหรับผู้เข้าฟังการประชุม

 (3) ต้องประพฤติตนให้เรียบร้อย ไม่แสดงกิริยาอาการที่กระทำให้เสื่อมเกียรติของที่ประชุมหรือก่อกวนความสงบเรียบร้อย ไม่พูดจา สนทนา ส่งเสียง หรือกระทำการใด ๆ อันเป็นการรบกวนการประชุม

 (4) ไม่ใช้เครื่องมือสื่อสาร อุปกรณ์ถ่ายภาพ บันทึกเสียง วิทยุ-เทป หรืออุปกรณ์อื่นใดที่อาจรบกวนการประชุมได้

 (5) ไม่นำอาวุธหรือสิ่งเทียมอาวุธเข้าไปในห้องประชุม

 (6) ไม่นำอาหารหรือเครื่องดื่มเข้าไปหรือรับประทานในห้องประชุม

 (7) ต้องเชื่อฟังและปฏิบัติตามคำสั่งของประธานสภาองค์การบริหารส่วนตำบลนาสี ที่สั่งโดยชอบด้วยกฎหมาย

 **ข้อ 3** ให้เลขานุการสภาองค์การบริหารส่วนตำบลนาสี ดำเนินการ ดังนี้

 (1) จัดทำแบบคำร้องขอเข้าฟังการประชุมไว้เพื่ออำนวยความสะดวกแก่ประชาชน

 (2) รวบรวมคำร้องขอเข้าฟังการประชุมเสนอให้ประธานสภาองค์การบริหารส่วนตำบลนาสี พิจารณาอนุญาต และแจ้งผู้เข้ารับฟังการประชุมทราบ

 (3) จัดที่นั่งและอำนวยความสะดวกแก่ผู้เข้าฟังการประชุมตามความเหมาะสม

 **ข้อ 4** อื่น ๆ (ถ้ามี)

**หมายเหตุ** สภาท้องถิ่นสามารถกำหนดเพิ่มเติมหรือปรับปรุงรายละเอียดได้ตามที่เห็นสมควร